Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 476/12/6613	Žiar nad Hronom, 26.9.2012
EEČ : 2-52-134-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že dňa 11.07.2012, pod zámienkou, že potrebuje peniaze na lieky, vylákal od svojej matky XXXXX bankomatovú kartu k jej účtu č. 14522253/6500 aj s PIN kódom, následne dňa 11.07.2012  v čase od 09.00 h  do presne nezisteného času dňa 12.07.2012 vybral  na viac krát z bankomatu Poštovej banky, a.s. na XXXXX a z bankomatu na Ul. SNP v Žiari nad Hronom sumu 429,-€, čo bol jej celý dôchodok, čím XXXXX, nar. XXXXX, bytom XXXXX, spôsobil škodu vo výške 429,-€, 
lebo je trestné stíhanie neprípustné podľa § 9 odsek 1 písmeno f.
Odôvodnenie:
Uznesením povereného policajta Obvodného oddelenia PZ XXXXX ČVS:ORP-814/ZH-ZH-2012 zo dňa 23.08.2012 bolo podľa § 199 ods.1 Trestného zákona začaté trestné stíhanie a súčasne podľa § 206 ods. 1 Trestného zákona vznesené obvinenie XXXXX, za prečin krádeže podľa § 212 ods. 1 Trestného zákona na vyššie uvedenom skutkovom základe.

Dňa 12.09.2012 bola vypočutá svedkyňa - poškodená XXXXX, ktorá okrem iného, vo svojej výpovedi uviedla, že vie, že peniaze z bankomatu vybral jej syn XXXXX. V čase keď podávala trestné oznámenie bola na neho nahnevaná, vedela, že trestné stíhanie je podmienené jej súhlasom a tento súhlas na trestné stíhanie jej syna XXXXX aj dala, avšak si to rozmyslela a vzhľadom k tomu, že sa jedná o jej syna, v zmysle § 211 Trestného poriadku nedáva súhlas na jeho trestné stíhanie. 

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.  Podľa § 9 ods. 1 písm. f/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené ak je trestné stíhanie podmienené súhlasom poškodeného a nebol súhlas daný alebo bol vzatý späť.

Podľa § 211 ods. 1 Trestného poriadku trestné stíhanie pre trestný čin ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, podvodu podľa § 221, podielnictva podľa § 231 a 232, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Trestného zákona, ak inak vykazuje znaky skutkovej podstaty niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.

Nakoľko obv. XXXXX je vo vzťahu k poškodenej XXXXX osobou, voči ktorej má táto právo odoprieť vypovedať, ako príbuzná obvineného v pokolení priamom, bol na trestné stíhanie potrebný jej súhlas. Takýto súhlas však poškodená XXXXX vzala späť a z toho dôvodu nebolo možné v trestnom stíhaní obv. XXXXX pokračovať.
 
	Na základe týchto skutočností som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Valentová
prokurátorka